IIT Roorkee

IIT Roorkee (engl. Indian Institute of Technology Roorkee, hindiksi भारतीय प्रौद्योगिकी संस्थान रुड़की, suom. Intian teknillinen korkeakoulu Roorkeessä, lyhennys myös IITR) on Intian Uttarakhandin osavaltion Roorkeessa toimiva julkinen teknillinen korkeakoulu ja tutkimusyliopisto. IIT Roorkeen historia alkaa vuodesta 1847, jolloin Roorkeen teknillinen oppilaitos (engl. College of Engineering at Roorkee) perustettiin. Vuonna 1853 se nimettiin James Thomasonin mukaan. 1864 oppilaitos kytkettiin Kalkutan yliopistoon. Vuosina 1894–1905 oppilaitos oli kytköksissä Allahabadin yliopistoon. Vuonna 1949 oppilaitokselle myönnettiin itsenäisen yliopiston asema. Vuonna 2001 Intian parlamentti siirsi Roorkeen yliopiston kansallisesti arvostettujen Intian teknillisen korkeakoulun (engl. Indian Institutes of Technology, IITs) luokkaan, ja oppilaitos sai nykynimensä. Nykyään IIT Roorkee on yksi Intian 23:sta IIT-korkeakoulusta. Opetus annetaan englannin kielellä. Lukuvuosi kestää heinäkuusta toukokuulle. Lukuvuonna 2024–2025 IIT Roorkeessa oli luokkaa 10 300+ opiskelijaa. Henkilökuntaan kuului yli 500 pysyvää opettajaa (faculty) ja yli 600 muuta työntekijää. Noin &&&&&&&&&&&&&045.010000045,1 prosenttia IITR:n opiskelijoista on naisia. Oppilaitoksen mainetta korostava (painoarvo 45%) QS World University Rankings sijoitti IIT Roorkeen listansa yhdeksänneksi intialaiseksi yliopistoksi (2026). Intian kansallisessa korkeakoulujen paremmuusluokittelussa (NIRF) IIT Roorkee arvioitiin vuonna 2025 Intian seitsemänneksi parhaaksi korkeakouluksi. Sen edellä oli viisi muuta IIT-korkeakoulua ja Intian tiedeinstituutti. Verkkonäkyvyyttä korostava espanjalainen Webometrics-yliopistolistaus sijoitti IIT Roorkeen maailmanlistansa sijalle 554, Intian 10. korkeimman sijaluvun saaneena yliopistona (7/2025). Vuonna 2025 kiinalainen ARWU-yliopistoranking luokitteli IIT Roorkeen maailman kärkiyliopistojen listallaan sijaluokkaan 801–900. Lähteet Aiheesta muualla Indian Institute of Technology Roorkee (kotisivusto) (englanniksi) (iitr.ac.in) Kuvia tai muita tiedostoja aiheesta IIT Roorkee Wikimedia Commonsissa